b'\n_START_ARTICLE_\nSenebmiu\n_START_SECTION_\nDokazi\n_START_PARAGRAPH_\nSenebmiu je slabo dokazan faraon. Torinski seznam kraljev je za Sobekhotepom VII. na \xc5\xbealost zelo po\xc5\xa1kodovan, zato je identitete in dol\xc5\xbeine vladanj zadnjih 19 faraonov Trinajste dinastije nemogo\xc4\x8de dolo\xc4\x8diti. Senebmiujev priimek Sevahenre se je kljub temu delno ohranil v 16. vrstici 8 kolone seznama, ki se bere  Se[...]enre. Darrell Baker in  Kim Ryholt pripominjata, da je tolma\xc4\x8denje zelo nezanesljivo in da bi ime lahko pripadalo kateremu drugemu vladarju z imenom Sekaenre. Senebmiu je dokazan v 49. vnosu Karna\xc5\xa1kega seznama kraljev, sestavljenega med vledanjem Tutmoza III._NEWLINE_Primarnih dokazov Senebmiuja je malo. Vsi izvirajo iz Gornjega Egipta. Darrell Baker in Daphna Ben Tor nakazujeta, da bi to lahko pomenilo, da je Trinajsta dinastija v tistem \xc4\x8dasu izgubila nadzor nad Spodnjim  in morda Srednjim Egiptom. Na fragmentu apnen\xc4\x8daste stele, ki ga je odkril G.W. Fraser leta 1893 v Gebeleinu (Britanski muzej  BM EA24895), je zapis  "Sin Raja, njegovega telesa, Senebmiu". Stela je neko\xc4\x8d morda prikazovala vladarja z dvojno krono, ki daruje bogovom, vendar je relief izgubljen. Drug Senebmiujev dokaz je bil odkrit v pogrebnem templju Mentuhotepa II. v Deir el-Bahariju, kjer je ob majhnem naosu napis s faraonovim titularjem. Senebmiuja dokazuje tudi napis v zdaj izgubljeni grobnici enega od dvorjanov v Kurni na zahodnem bregu Nila nasproti Karnaka, ki se bere: "Kraljevi pe\xc4\x8datar, nadzornik prebivalcev mo\xc4\x8dvirij Senebni".'